**BOSNA I HERCEGOVINA**

**FEDERACIJA BOSNA I HERCEGOVINA**

**KANTON SARAJEVO**

**JU „PETA OSNOVNA ŠKOLA“ SOKOLOVIĆI ILIDŽA**

**Krizni plan pripravnosti**

**i odgovora na pojavu virusa COVID 19**

22.09.2021.

BOSNA I HERCEGOVINA

FEDERACIJA BOSNA I HERCEGOVINA

KANTON SARAJEVO

JU „PETA OSNOVNA ŠKOLA“ SOKOLOVIĆI ILIDŽA

Broj: 803/21

Datum: 22.09.2021. godine

Shodno Uputstvu Ministarstva za odgoj i obrazovanje Kantona Sarajevo o organizovanju i realizaciji odgojno-obrazovnog rada u osnovnim i srednjim školama na području Kantona Sarajevo broj; 11-04-34-32471-1/21 od 27.08.2021.godine, a na osnovu Zaključka Vlade Kantona Sarajevo broj: 02-04-31997-5/21 od 26.08.2021. godine, direktorica škole donosi

**Krizni plan**

**pripravnosti i odgovora na pojavu virusa COVID 19**

**Član 1.**

(Tim zapraćenje inplementacije kriznog plana)

Tim za praćenje implementacije kriznog plana u JU „Peta osnovna škola“ Sokolovići-Ilidža čine:

1. Elvira Hrustanović - direktorica škole

2. Almira Muratspahić– koordinator tima

3. Sehad Adilović, član

4. Armin Keško, član

5. Nermin Vreto, član

6. Avdo Kožar, član

**Član 2.**

(Postupak i mjere)

# Obavezni postupak za sve radnike škole:

- Radnici, roditelji i učenici škole dužni su da se pridržavaju svih propisanih epidemioloških mjera, preporuka i smjernica nadležnih organa i institucija.

- Neophodno je smanjiti protok/dolazak osoba koje nisu radnici škole, roditelji i učenici škole.

- Boravak u zbornici i ostalim prostorijama škole treba biti sveden na minimum.Preporučuje se da se sastanci, dogovori i edukacije zaposlenika odvijaju e-komunikacijom ili telefonom, a ukoliko je krajnje neophodno onda uživo, uz obavezno pridržavanje mjera distanciranja,nošenja maske i provjetravanja prostorije.

- Odgovornost je na roditeljima da na dnevnoj bazi kontrolišu tjelesnu temperaturu učenika prije i poslije nastave.

- Obaveza je roditelja da ne šalju učenike u školu ukoliko imaju bilo kakve simptome COVID-19 ili sezonske gripe, nego da se jave ljekaru za daljnja uputstva za liječenje.

- U slučaju da je porodica ili učenik imao bliski kontakt sa inficiranom osobom roditelj obavještava školu i učenik se preventivno upućuje da prati nastavu od kuće u trajanju od 15 dana.

- Škola zadržava pravo da u svakom momentu može mjeriti temperaturu učeniku ukoliko učenik pokazuje vanjske manifestacije bolesti ili slabosti organizma.

- U školi je određena prostorija za izolaciju učenika kod kojih se pojave eventualni simptomi bolesti COVID -19, koja je jasno označena. Učenici kod kojih se pojave simptomi bolesti čekaju u prostoriji za izolaciju do dolaska roditelja.

-Sve osobe koje ulaze u prostor ustanove (osim učenika i zaposlenika) na ulazu prije ulaska trebaju ispuniti odgovarajući epidemiološki upitnik.

**Uprava škole i razrednici dužni su obavijestiti roditelje o sljedećem:**

- Da ne dolaze u pratnji učenika ako imaju simptome respiratorne bolesti (povišenu tjelesnu temperaturu, kašalj, teškoće u disanju, ako im je izrečena mjera samoizolacije ili ako imaju saznanja da su zaraženi sa COVID-19 ili došli u kontakt sa COVID-19 pozitivnom osobom.

- Da ne dovode dijete u školu ako dijete ima simptome respiratorne bolesti (povišena tjelesna temperatura, kašalj, teškoće u disanju, ako ima izrečenu mjeru samoizolacije, te ako je dijete zaraženo s COVID-19 ili došlo u kontakt sa COVID-19 pozitivnom osobom.

-Ukoliko učenik razvije bilo koji od simptoma COVID-19 ili sezonske gripe u školi, učenik se izoluje u posebnu prostoriju, nastavnik kontaktira drugo ovlašteno lice škole (pedagoga, sekretara, direktora škole) da pozove roditelje učenika, da odmah dođu po učenika u školu i odvedu ljekaru. Dok se kontaktira roditelj i dok roditelj ne preuzme učenika o učeniku se vodi briga u školi.

- Ukoliko se potvrdi COVID-19 kod učenika ili nastavnika ostatak odjeljenja radi po ustaljenom modelu uz nastavak poštivanja svih epidemioloških mjera. S obzirom na zakonsku obavezu poštivanja svih mjera prevencije, smatra se da se nastava može nesmetano odvijati po ustaljenom modelu.

- Ukoliko se u istom odjeljenju u toku od 6 dana pojavi još jedan ili više učenika sa sumnjom ili dokazanim oboljenjem COVID-19 cijelo odjeljenje ide 14 dana u izolaciju i prati online nastavni proces.

- Ukoliko je roditelj/staratelj ili član domaćinstva pod sumnjom na COVID-19 ili je dokazano pozitivan, učenik se smatra visokorizičnim kontaktom i ne dolazi u školu. Roditelji dalje postupaju po preporuci ljekara.

- Ukoliko je član domaćinstva nastavnika ili drugog zaposlenika pod sumnjom od COVID-19, a ako nastavnik ili drugi zaposlenik nije vakcinisan smatra se visoko rizičnim kontaktom i ne dolazi u školu na posao. Učenici kojima taj nastavnik predaje ostaju u školi ukoliko su se pridržavali higijensko – epidemioloških mjera.

- Nastavnik ili drugi zaposlenik škole koji su vakcinisani sa 2 doze vakcine, a od druge doze je prošlo najmanje 14 dana, ne ide u izolaciju, čak i u slučaju bliskog kontakta sa oboljelim.U slučaju pojave simptoma ostaje kući.

- U slučaju da uprava škole ima epidemiološku sumnju prilikom realizacije neposrednog odgojno- obrazovnog procesa u vezi sa infekcijom COVID-19, kontaktirat će epidemiološku službu. U slučaju infekcije obaveza je svih radnika škole, da održavaju situaciju mirnom, staloženom bez širenja panike i da postupaju po epidemiološkim mjerama i smjernicama i organizaciono obezbjede nastavak daljnjeg nastavnog procesa učenicima koji nisu bili izloženi.

- Tim za praćenje implementacije kriznog plana škole dužan je vodi evidenciju u skladu sa tabelama Kontrolna lista za upravljanje odgovorom na COVID-19 dostavljene od JU Zavod za javno zdravstvo Kantona Sarajevo.

- Svi zaposlenici dužni su redovno ispunjavati Listu kontakata za taj dan.

- Škola je dužna voditi evidenciju o broju učenika i radnika (posebno za nastavnike i posebno za ostale radnike) oboljelih od COVID-19 i na poziv Ministarstva ili Zavoda za javno zdravstvo Kantona Sarajevo, dostaviti izvještaj i informacije.

- Za sva dodatna pitanja i podršku u provođenju važečih higijensko-epidemioloških mjera i provođenje osnovnih principa prevencije širenja korona virusa škola će se obratiti JU Zavodu za javno zdravstvo Kantona Sarajevo na e-mail [mirza.mrakovic@zzjzks.ba](mailto:mirza.mrakovic@zzjzks.ba) i telefon 033/622 028.

- Škola je dužna da revidira Krizni plan pripravnosti i prilagodi Uputstvu.

- Na svim ulazima u ustanovu su postavitljene odgovarajuće dez­- barijere, te obavještenja i upute kako koristiti dez-barijere.

- Na ulazu u školsku usanovu postavljen je rasprskivač za dezinfekciju učenika i zaposlenika ustanove.

U učionicama će biti vizuelni materijal poput postera i brošura koje ukazuju na važnost održavanja fizičke distance i potrebe održavanja lične higijene. Za svaku učionicu će na ulazu na stolici stajati dezinfekciono sredstvo za slobodnu upotrebu učenicima i nastavnicima. Učionice moraju biti uvijek prozračne.

**Član 3.**

(Organizacija rada, trajanje časa)

Čas traje 45 minuta.

Prva smjena počinje u 8,00 sati, i završava u 13: 10. sati.

Druga smjena počinje u 13:30 i završava u 17:00. Sati

Ukoliko se epidemiološka situacija pogorša, preporučuje se da školski čas traje 30-35 minuta.

Nakon završetka učionice se prozračuju, čiste i dezinfikuju.

**Član 4.**

(Odmori i pauze)

Mali odmor traje 5 minuta, veliki odmor traje 20 minuta. Učenici od I do IX razreda u prvoj i drugoj smjeni, vrijeme velikog odmora provode u dvorištu škole uz prisusto nastavnika koji su obavezni voditi računa o poštivanju higijensko-epidemioloških mjera.

Redari u odjeljenju se uključuju u provođenje higijensko-epidemioloških mjera u učionicama za vrijeme odmora. Svi nastavnici u vrijeme odmora pojačano dežuraju.

**Član 5.**

(Učeničke užine)

Nije dozvoljeno korištenje zajedničkih prostorija škole za konzumiranje užina.

Potrebno je stalno podsjećanje na higijenu ruku i površina kao i provođenje higijensko-epidemioloških mjera.

**Član 6.**

(Vannastavne aktivnosti)

Vannastavne aktivnosti se mogu organizovati u online okruženju uz maksimalno korištenje video/audio poziva u aktivnoj interakciji nastavnika sa učenikom ili u školi ili van objekta škole. Odvijanje vannastavnih aktivnosti u školi ili van objekta škole, moguće je pod istim higijensko-epidemiološkim uslovima kao za redovan nastavni process.

Dodatna i dopunska nastava organizira se u školi pod istim higijensko-epidemiološkim uslovima kao za redovan nastavni proces.

**Član 7.**

(Tjelesni i zdravstveni odgoj)

Tjelesni i zdravstveni odgoj realizira se u fiskulturnoj sali. Kad uslovi dozvoljavaju, nastavu tjelesnog i zdravstvenog odgoja održavati na školskom igralištu. Obavezno je poštivanje higijensko-epidemioloških mjera u svlačionicama i za vrijeme izvođenja nastave tjelesnog i zdravstvenog odgoja. Sve vrijeme se mora održavati fizička distance od 1 – 4 metra u zavistnosti koja se aktivnost obavlja, a aktivnosti se organizuju tako da ne zahtjevaju djeljenje ili dodavanje rekvizita. Za vrijeme fizičkih aktivnosti učenici ne nose maske.

**Član 8.**

*(Rad školske biblioteke)*

Biblioteka škole stoji na raspolaganju svim učenicima škole uz strogo pridržavanje higijensko-epidemioloških mjera i bez zadržavanja u prostorijama škole.

**Član 9.**

*(Učenici sa teškoćama)*

Za vrijeme trajanja nastave uz nastavnika sa učenikom u učionici može biti prisutan i asistent, stručni saradnik škole i članovi Mobilnog tima za podršku inkluzivnom obrazovanju, uz obavezno poštivanje važećih epidemioloških mjera.

Za učenike sa teškoćama u razvoju u online okruženju mora se kontinuirano realizirati.

Škola će u saradnji sa asistentima i članovima Mobilnog stručnog tima pružiti podršku nastavnicima i roditeljima učenika sa teškoćama u razvoju.

**Član 10.**

(*Nošenje maske*)

Obavezno je nošenje maski preko usta i nosa za zaštitu respirativnog sistema u zatvorenom prostoru sve vrijeme za sve osobe koje borave u školi. Učenici od 6 do 11 godina su izuzeti od obaveznog nošenja maski dok su u učionici, kao i djeca mlađa od 6 godina, djeca koja imaju probleme sa disanjem zbog hroničnih bolesti i djeca koja ne mogu skidati maske bez pomoći druge osobe, osobe sa oštećenjem sluha, učenici za vrijeme realizacije nastave iz predmeta Tjelesni i zdravstveni odgoj, i na časovim muzičke kulture prilikom pjevanja.

Učenici koji zbog oboljenja imaju povećan rizik od komplikacija izazvanih COVID-19, mogu nastavu pohađati od kuće samo na osnovu izvoda iz medicinske dokumentacije kojeg izdaje nadležni ljekar javne zdravstvene ustanove. Roditelji su dužni u razumnom roku dostaviti izvod iz medicinske dokumentacije.

Škola je dužna da za sve učenike osigura model praćenja nastave.

**Član 12.**

(*Roditeljski i informativni sastanci*)

Nastavnici održavaju komunikaciju sa roditeljima na informativnim i konsultativnim online sastancima. Razrednik održava informativne sastanke najmanje jednom u dvije sedmice, na sličan način i nastavnici koji nisu razrednici. Roditelji zadržavaju pravo da dobiju dodatne termine za informacije.

Sjednice stručnih organa škole kao i sastanci Vijeća roditelja i Vijeća učenika, roditeljski i informativni sastanci održavaju se online.

Škola može navedene sastanke organizovati uživo u prostorijama škole u skladu sa preporukama i smjernicama kriznih štabova u pogledu dozvoljenog broja osoba u zatvorenom prostoru.

**Član 13.**

(*Prijem učenika prvog razreda*)

Škola može organizirati prijem učenika u prvi razred u dvorištu škole, fiskulturnoj sali.

**Član 14**

( Iznajmljivanje fiskuturne sale)

* Po završetku nastave, u terminu od 17:00 do 22:00 sati fiskulturna sala škole se iznajmljuje sportskim klubovima.
* U fiskulturnoj sali, u okviru treninga može biti prisutno maksimalno 20 osoba u skladu sa smjernicama kriznih štabova u pogledu dozvoljavajućeg broja osoba u zatvorenom prostoru.
* Dezinfekcija fiskulturne sale se vrši prije treninga, na pauzi između klubova, te nakon završetka treninga.
* Detaljno čišćenje i dezinfekcija fiskulturne sale obavlja se u jutarnjim satima prije početka nastavnog procesa.
* Škola zadržava pravo, da po potrebi, u bilo kojem trenutku može obustaviti iznajmljivanje fiskulturne sale.

**Član 15**

(Stuanje na snagu)

Krizni plan stupa na snagu danom donošenja i objavljuje se na zvaničnoj web stranici škole i njegov sadržaj će se mijenjati u zavisnosti od izmjene okolnosti i potrebe postupanja po naredbama i odlukama nadležnih organa za njihovo donošenje.

Škola će raditi po Uputstvima o organizaciji i realizaciji odgojno-obrazovanog rada u osnovnim i srednjim školama na području Kantona Sarajevo u školskoj 2021/2022. godinibroj: Uputstvu Ministarstva za odgoj i obrazovanje Kantona Sarajevo o organizovanju i realizaciji odgojno-obrazovnog rada u osnovnim i srednjim školama na području Kantona Sarajevo broj; 11-04-34-32471-1/21 od 27.08.2021.godine,Metodološkom uputstvu za prevenciju i kontrolu infekcije SARSoV 2 i oboljenja COVID-19 u osnovnim i srednjim školama Kantona Sarajevo broj 01.4-57057/21 od 06.09.2021.godine, dostavljenog školama 09.09.2021.godine, Aneksom I Metodološkog uputstva za prevenciju i kontrolu infekcije SARSoV 2 i oboljenja COVID-19 u osnovnim i srednjim školama Kantona Sarajevo broj 01.4-5705-1/21 od 15.09.2021., dostavljenog školama 21.09.2021.godine.

Metodološkog uputstva za prevenciju i kontrolu infekcije SARSoV 2 i oboljenja COVID-19 u osnovnim i srednjim školama Kantona Sarajevo broj 05.3.34-573-1/22. Od 26.01.2022. godine.

Škola će neposredno primjenjivat sve buduće mjere i postupke nadležnih organa u skladu sa datom epidemiološkom situacijom i izvještavati Zavod za javno zdravstvo Kantona Sarajevo putem E-maila.

Kontakt osoba je Mirza Mraković, diplomirani sanitarni inžinjer.

E-mail: [mirza.mrakovic@zzjzks.ba](mailto:mirza.mrakovic@zzjzks.ba) – kontakt telefon 033/ 622 028.

Dostavljeno:

1. Na oglasnu ploču
2. Web stranicu škole
3. a/a

Direktorica škole

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Elvira Hrustanović, prof